ທ່ານ Santorum ຊະນະ ການເລືອກຕັ້ງຂັ້ນຕົ້ນ ຂອງພັກຣີພັບບລິກັນ ຢູ່ໃນ 3 ລັດ (ເບິ່ງສະໄລດ໌)
ໃນ​ຄຳ​ປາ​ໄສ​ ສະຫຼອງ​ໄຊຊະນະ ​ທີ່ລັດມິ​ສຊູຣີ ​ໃນຕອນ​ແລງ​ຂອງ​ວັນ​ອັງຄານວານ​ນີ້ ທ່ານ ຣິກ ​ແຊນ​ທໍຣໍາປະກາດ​ວ່າ ລະບົບ​ອະນຸລັກ​ນິຍົມ​ຍັງບໍ່​ຕາຍ
ການໂຄສະນາຫາສຽງຂອງທ່ານ ຣິກ ແຊນທໍຣໍາ ສຳຫຼັບໃຫ້ໄດ້ຮັບການແຕ່ງຕັ້ງ ເປັນຜູ້ ສະໝັກເລືອກຕັ້ງປະທານາທິບໍດີສະຫະລັດຂອງພັກຣີພັບບລິກັນໄດ້ຮັບໄຊຊະນະຢ່າງ ໃຫຍ່ຫຼວງໃນການແຂ່ງຂັນເລືອກຕັ້ງເມື່ອວັນອັງຄານວານນີ້ ທີ່ລັດ Minnesota, Missouri ແລະ Colorado ຈາກບັດຄະແນນສຽງທີ່ຖືກນັບໄປແລ້ວສ່ວນຫລາຍ ອະດີດສະມາຊິກສະພາສູງສະຫະລັດ ຈາກລັດ Pennsylvania ໄດ້ຮັບໄຊຊະນະໃນການປະ ຊຸມຄັດເລືອກຂອງພັກ ໃນລັດ Minnesota ດ້ວຍຄະແນນສຽງ 45 ເປີເຊັນ ສະມາຊິກສະພາຕໍ່າສະຫະລັດທ່ານ ຣອນ ພອລ ມາໃນອັນດັບສອງ ໄດ້ຮັບຄະແນນ 27 ເປີເຊັນ ແລະອະດີດຜູ້ປົກຄອງລັດມາສ ຊາຈູເຊັດສ໌ ທ່ານ ມິດ ຣອມນີ ທີ່ຖືວ່າເປັນຜູ້ມີຄະແນນນໍາໜ້າຂອງພັກຣີພັບບລີກັນນັ້ນ ໄດ້ຮັບຄະແນນຫຼຸດລົງມາຫຼາຍພໍສົມຄວນ ເປັນອັນດັບສາມຄື 17 ເປີເຊັນ ຈາກບັດທີ່ນັບໄປແລ້ວເກືອບທັງໝົດ ໃນການເລືອກຕັ້ງຂັ້ນຕົ້ນທີ່ລັດມີສຊູຣີ ປະກົດວ່າ ທ່ານຣິກແຊນທໍຣຳ ໄດ້ຊະນະ 45% ຂອງຄະແນນສຽງທັງໝົດ ຂະນະທີ່ທ່ານຣອມນີ ມາເປັນອັນດັບສອງດ້ວຍຄະແນນ 25% ແລະທ່ານພອລເປັນອັນດັບສາມດ້ວຍຄະແນນ 17% ໃນຄຳປາໄສສະຫຼອງໄຊຊະນະທີ່ລັດມິສຊູຣີ ໃນຕອນແລງຂອງວັນອັງຄານວານນີ້ ທ່ານ ຣິກ ແຊນທໍຣໍາປະກາດວ່າ ລະບົບອະນຸລັກນິຍົມຍັງບໍ່ຕາຍ ແລະຍັງມີຄວາມເຂັ້ມແຂງ ຢູ່ ໃນລັດ Missouri ແລະ ລັດ Minnesota ນອກນີ້ແລ້ວທ່ານ ຣິກ ແຊນທໍຣໍາ ຍັງໄດ້ປະກາດຕົນເອງວ່າເປັນຫົວອະນຸລັກນິຍົມ ທາງເລືອກທີ່ແທ້ຈິງ ຕໍ່ທັງທ່ານມິດ ຣອມນີ ແລະປະທານາທິບໍດີ ສະຫະລັດ ທ່ານບາຣັກ ໂອບາມາ ທີ່ສັງກັດພັກເດໂມແຄຣດ ນັ້ນ ທ່ານແຊນທໍຣໍາ ໄດ້ກ່າວຫາທ່ານໂອບາມາວ່າ ອວດດີ ທີ່ບໍ່ຮັບຟັງສຽງປະຊາຊົນອາເມຣິກາ ໃນການຄັດຄ້ານຂອງພວກເຂົາເຈົ້າ ຕໍ່ການ ຊ່ອຍກອບກູ້ພາກສ່ວນການເງິນ ແລະການປະຕິຮູບລະບົບການຮັກສາສຸຂະພາບນັ້ນ ນອກນີ້ທ່ານ ແຊນທໍຣໍາ ຍັງໄດ້ຮັບໄຊຊະນະແບບບໍ່ຄາດຝັນ ຕໍ່ທ່ານມິດ ຣອມນີ ໃນ ການປະຊຸມຄັດເລືອກຜູ້ຕາງໜ້າຂອງພັກທີ່ລັດໂຄໂລຣາໂດຄື ໄດ້ຮັບຫຼາຍກວ່າ 40 ເປີ ເຊັນຂອງຄະແນນສຽງທັງໝົດ ຊຶ່ງທ່ານມິດຣອມ ນີ ໄດ້ 35 ເປີເຊັນ ແລະອະດີດປະທານ ສະພາຕໍ່າສະຫະລັດທ່ານ Newt Gingrich ມາອັນດັບສາມ ທີ່ມີຄະແນນສຽງຫ່າງໝູ່ ຄືພຽງ 13 ເປີເຊັນນັ້ນ